شەفەق نیوز/ رووژنامەی «ئیل باییس» ئیسپانی، ئمڕوو چوارشەممە، خەوەردا لە زەخمداری ١٥٥ کەس وە رویداویگ ناوبەین دوو قەتار لە ویستگەی مۆنتکادا ئی ریکساک مانریسا لە شار پەرشەلۆنە.
رووژنامەگە لە زوان پاسەوان شارستانی وت: رویداو دوو قەتارەگە لە ویستگەی مۆنتکادا ئی ریکساک مانریسا بویە هوکار زەخمداری ١٥٥ کەس، فرەیان زەخمیان سووکە.
دیاری کرد ک هەنای قەتاریگ روی وەرەو پەرشەلۆنە کردیە، لە پشتەو کەفتیەسە روی قەتاریگتر مەوقەی رەدبوینی وەناو ویستگەی پەرشەلۆنە و داگەسەلی، و لێکۆڵینەوە لە رویداوەگە واز کریا.
رووژنامەگە وتیش: هەردوگ قەتارەگە وەماوەی کەمتر لە نیم ساعەت چووڵ کریان، و کەسیگ لەناو فارگۆنەیل گیر نەهات.
